Tony 2Milli

Tony 2Milli (nome d'arte de Mario Manuel Bruno, nasuo a Paola el 14 zunjo 2000) el ze un rapper e produtor discogràfego itałian. Ativo inte ła sena muzegałe underground, el ze parte de'l cołetivo Fiama Gang e fondaor de'l Patto Slitherich.



 Biografia 
Cresuo a Miłan, Tony 2Milli el se visina a ła mùzica inte'l 2018, drio publegar i primi brani su SoundCloud. Inte un primo mumento el tenje sanca co'l cołetivo Fiama Gang, conponesto da artisi de ła sena trap całabrese cofà Glasond, Hammon, Hioda e Dat Boi M.

Inte'l 2019 pùblega el so primo EP, Bo$$iN, seguio inte'l 2020 da MALAMENTE. Inte'l steso ano el fonda el cołetivo Patto Slietherich, che'l raduna arcuanti artisti de ła sena underground.

Inte'l 2021 el rełasa el mixtape Slime Musica, che ghe permete de otènjar un mazor reclan. L'ano drio el pùblega el so primo àlbun ufisial, Il Vero Album (2022), e'l projeto in cołaborasion Fabrizio & Tonino co Glasond.

Inte'l 2023 el sortise el so segondo àlbun, Così  Ghiacçato Tony, che'l vien inserio infra i mejo àlbun itałiani de'l ano da Rockit. A zunjo el pùblega una version alternativa de'l projeto, intitołà Così Rallentato Tony, in stil chopped and screwed.

Inte'l 2024 el torna co'l mixtape Bacio Flow (Slitherizz) e'l EP ASPETTANDO LA FINE DELLA GUERRA (Strettamente), senjà da un lenguajo pi' pułìtego e crìtego, cofà inte'l brano  IO ODIO IL GOVERNO!.

Istesamente a i àlbun, Tony 2Milli el ga publegà arcuanti sìngołi riusii, cofà Bottega Veneta e Sto Essemdo Ricco (2023). El so brano E Io Gioco A Hockey el deventa viral, drio sorpasar i 1,5 miłoni de streaming su Spotify e drio vènjar doparà da scuadre del bałon cosà Parma e Torin'.

Categoria:Rapper italian